
74                                                          DR.30.10.2017                                                

 
selesai dibincangkan lagi. Pakatan Harapan dengan penuh tidak bertanggungjawab 
meletakkan ianya dalam dokumen belanjawan sebagai ianya benar. Mana mungkin. 

Tuan Yang di-Pertua, ini seolah-olah ada orang datang kepada mereka mengatakan 
mari kita pergi ke matahari. Wah! Dia cakap bagus tetapi jangan pergi waktu siang kerana 
panas, kita pergi waktu malam. Dia cakap lagi terbaik sedangkan kedua-dua itu tidak masuk 
akal. Belum lagi disahihkan tetapi telah diletakkan dalam bajet. Saya rasa ini satu perkara 
yang tidak bertanggungjawab.  

Akhir sekali, disebabkan tempat saya mempunyai penempatan tentera yang tinggi, 
saya ingin  mengucapkan terima kasih kepada kerajaan yang telah pun membuat pembelian 
dan penyelenggaraan aset pertahanan, membina ibu pejabat balai polis serta pembelian 
senjata api, menaik taraf ICT dan 1PDRM net, Perumahan Penjawat Awam 1Malaysia PDRM 
10,000 unit, meningkatkan keupayaan aset persenjataan bagi menangani kegiatan 
antikeganasan, Blueprint Perumahan Keluarga Angkatan Tentera 6,000, menaikkan taraf 
hospital, poliklinik dan Hospital Veteran Angkatan Tentera.  

Akhir sekali, kepada Perdana Menteri Malaysia, terutamanya Yang Amat Berhormat 
Pekan, saya nak katakan inilah, kata-kata orang tua, “Tatkala kita menanam padi, kadang-
kadang rumput turut tumbuh tapi tatkala kita menanam rumput, tak pula padi tumbuh”. Dalam 
erti kata lain, dalam keinginan kita membuat kebaikan ini, kadang-kadang macam-macam 
orang cakap, tohmahan dan sebagainya tetapi kalau kita mempunyai sedikit kelemahan, tak 
pula dia puji kita sebaliknya dia henyak kita. Akan tetapi sebagai pemimpin, kita harus 
melakukan kebaikan walaupun ia tidak sempurna sekalipun kerana saya cukup yakin, 
pemimpin akan jadi lebih hebat dan sempurna sementara beliau mempunyai sedikit 
kelemahan dan juga mempunyai kekuatan. Dengan itu saya menyokong bukan setakat Bajet 
ini tetapi menyokong kepimpinan Yang Amat Berhormat Perdana Menteri Malaysia, Dato’ Sri 
Mohd. Najib bin Tun Abdul Razak. Sekian, terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Parit Buntar. 

 

5.35 ptg. 

Dato’ Dr. Mujahid bin Yusof Rawa [Parit Buntar]: Terima kasih Tuan Yang di-
Pertua. Pertama, saya ingin ucapkan tahniah kepada semua pembahas daripada kedua 
belah pihak kerana saya kira dalam setiap Ahli Parlimen di Dewan yang mulia ini berbahas, 
tidak ada di sini yang mahu melihat negara ini hancur. Tidak ada mana-mana Ahli Parlimen 
dalam Dewan ini yang mahu melihat ekonomi kita rosak. Apa yang ingin kita lihat ialah negara 
ini terus dimakmurkan. Cuma apakan daya, kadangkala kita ada pandangan yang berbeza 
dan seharusnya pandangan yang berbeza itu dilihat daripada aspek yang positif kerana 
kerangka ekonomi yang diamalkan oleh Barisan Nasional sudah tentu berbeza dengan gaya 
berfikir dan kerangka ekonomi yang diamalkan oleh kami. 

Di atas perbezaan inilah kita berbahas dan tadi ada salah seorang pembahas 
menyebut kalau ada pandangan-pandangan yang baik, maka kami terbuka untuk menerima. 
Jadi bagaimana kita nak boleh terima satu pandangan kalau kita menganggap hanya kita 
sahaja yang betul tetapi yang lain itu tak pandai dan sebagainya. Di atas dasar ini saya cuba 
berbahas Tuan Yang di-Pertua, supaya setiap kita bertanggungjawab atas apa yang kita 
bahas dan khusus untuk kita merujuk kepada RM280 bilion kantung negara yang akan 
dibelanjakan pada tahun 2018. Izinkan saya untuk memetik firman Allah dalam surah Hud, 
ayat 61 Bismillahir Rahmanir Rahim, sebahagiannya [Membaca sepotong ayat al-Quran] iaitu 
“Dialah, yakni Allah yang telah menciptakan kamu dari bumi yakni tanah dan memerintahkan 
kamu untuk memakmurkannya”. Tanggungjawab dalam RM280 bilion ini adalah 
tanggungjawab untuk kita memakmurkan negara Malaysia yang tercinta. Lantas Tuan Yang 
di-Pertua, di atas asas apakah kita akan meletakkan sasaran kita untuk menjadi sebuah 
negara bangsa yang kita idam-idamkan.  

Saya melihat untuk saya tidak lari daripada perbahasan yang berobjektif, saya 
memilih tiga asas kritikan saya terhadap Bajet yang dibentangkan oleh Yang Amat Berhormat 
Pekan di mana saya menganggap bahawa Bajet 2018 ini adalah satu bajet yang amat kritikal. 
Bukan sahaja kerana ia akan mengakhiri sesi kita dan saya kira tidak ada lagi bajet tahun 
depan, jikalau kita mengandaikan mandatori pembubaran Parlimen ialah pada bulan Ogos 
2018. Kenapa Tuan Yang di-Pertua senyum? 



selesai dibincangkan lagi. Pakatan Harapan dengan penuh tidak bertanggungjawab meletakkan ianya dalam dokumen belanjawan sebagai ianya benar. Mana mungkin. Tuan Yang di-Pertua, ini seolah-olah ada orang datang kepada mereka mengatakan mari kita pergi ke matahari. Wah! Dia cakap bagus tetapi jangan pergi waktu siang kerana panas, kita pergi waktu malam. Dia cakap lagi terbaik sedangkan kedua-dua itu tidak masuk akal. Belum lagi disahihkan tetapi telah diletakkan dalam bajet. Saya rasa ini satu perkara yang tidak bertanggungjawab. Akhir sekali, disebabkan tempat saya mempunyai penempatan tentera yang tinggi, saya ingin mengucapkan terima kasih kepada kerajaan yang telah pun membuat pembelian dan penyelenggaraan aset pertahanan, membina ibu pejabat balai polis serta pembelian senjata api, menaik taraf ICT dan 1PDRM net, Perumahan Penjawat Awam 1Malaysia PDRM 10,000 unit, meningkatkan keupayaan aset persenjataan bagi menangani kegiatan antikeganasan, Blueprint Perumahan Keluarga Angkatan Tentera 6,000, menaikkan taraf hospital, poliklinik dan Hospital Veteran Angkatan Tentera. Akhir sekali, kepada Perdana Menteri Malaysia, terutamanya Yang Amat Berhormat Pekan, saya nak katakan inilah, kata-kata orang tua, "Tatkala kita menanam padi, kadang- kadang rumput turut tumbuh tapi tatkala kita menanam rumput, tak pula padi tumbuh". Dalam erti kata lain, dalam keinginan kita membuat kebaikan ini, kadang-kadang macam-macam orang cakap, tohmahan dan sebagainya tetapi kalau kita mempunyai sedikit kelemahan, tak pula dia puji kita sebaliknya dia henyak kita. Akan tetapi sebagai pemimpin, kita harus melakukan kebaikan walaupun ia tidak sempurna sekalipun kerana saya cukup yakin, pemimpin akan jadi lebih hebat dan sempurna sementara beliau mempunyai sedikit kelemahan dan juga mempunyai kekuatan. Dengan itu saya menyokong bukan setakat Bajet ini tetapi menyokong kepimpinan Yang Amat Berhormat Perdana Menteri Malaysia, Dato' Sri Mohd. Najib bin Tun Abdul Razak. Sekian, terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Parit Buntar. 5.35 ptg. Dato' Dr. Mujahid bin Yusof Rawa [Parit Buntar]: Terima kasih Tuan Yang di- Pertua. Pertama, saya ingin ucapkan tahniah kepada semua pembahas daripada kedua belah pihak kerana saya kira dalam setiap Ahli Parlimen di Dewan yang mulia ini berbahas, tidak ada di sini yang mahu melihat negara ini hancur. Tidak ada mana-mana Ahli Parlimen dalam Dewan ini yang mahu melihat ekonomi kita rosak. Apa yang ingin kita lihat ialah negara ini terus dimakmurkan. Cuma apakan daya, kadangkala kita ada pandangan yang berbeza dan seharusnya pandangan yang berbeza itu dilihat daripada aspek yang positif kerana kerangka ekonomi yang diamalkan oleh Barisan Nasional sudah tentu berbeza dengan gaya berfikir dan kerangka ekonomi yang diamalkan oleh kami. Di atas perbezaan inilah kita berbahas dan tadi ada salah seorang pembahas menyebut kalau ada pandangan-pandangan yang baik, maka kami terbuka untuk menerima. Jadi bagaimana kita nak boleh terima satu pandangan kalau kita menganggap hanya kita sahaja yang betul tetapi yang lain itu tak pandai dan sebagainya. Di atas dasar ini saya cuba berbahas Tuan Yang di-Pertua, supaya setiap kita bertanggungjawab atas apa yang kita bahas dan khusus untuk kita merujuk kepada RM280 bilion kantung negara yang akan dibelanjakan pada tahun 2018. Izinkan saya untuk memetik firman Allah dalam surah Hud, ayat 61 Bismillahir Rahmanir Rahim, sebahagiannya [Membaca sepotong ayat al-Quran] iaitu "Dialah, yakni Allah yang telah menciptakan kamu dari bumi yakni tanah dan memerintahkan kamu untuk memakmurkannya". Tanggungjawab dalam RM280 bilion ini adalah tanggungjawab untuk kita memakmurkan negara Malaysia yang tercinta. Lantas Tuan Yang di-Pertua, di atas asas apakah kita akan meletakkan sasaran kita untuk menjadi sebuah negara bangsa yang kita idam-idamkan. Saya melihat untuk saya tidak lari daripada perbahasan yang berobjektif, saya memilih tiga asas kritikan saya terhadap Bajet yang dibentangkan oleh Yang Amat Berhormat Pekan di mana saya menganggap bahawa Bajet 2018 ini adalah satu bajet yang amat kritikal. Bukan sahaja kerana ia akan mengakhiri sesi kita dan saya kira tidak ada lagi bajet tahun depan, jikalau kita mengandaikan mandatori pembubaran Parlimen ialah pada bulan Ogos 2018. Kenapa Tuan Yang di-Pertua senyum?.